**Tchoumbou Mélanie Adèle**

|  |
| --- |
| Mažai tirtos paukščių hemoproteozės egzoeritrocitinis vystymasis Projektovadovai: Dr. Gediminas Valkiūnas Stažuotoja: Dr. Mélanie Adèle TchoumbouStažuotėstrukmė: 2022 – 2024Finansavimošaltinis: Lietuvos mokslo tarybaProjekto Nr.: P-PD-22-006 |
| Haemoproteus (Haemosporida) rūšys - kosmopolitiniai paukščių kraujo parazitai, kurie giminingi maliarijos (Plasmodium) sukėlėjams, bet ištirti mažai, nes buvo manoma, kad jie nepavojingi. Vis dėlto dabartiniai histopatologiniai atradimai rodo, kad hemoproreidai gali sukelti sunkias ir netgi mirtinas paukščių ligas, nes jų egzoeritrocitinės stadijos (EES) traumuoja vidaus organus. Molekulinių metodų panaudojimas atskleidė, kad Haemoproteus infekcijos metu vystosi didelės EES (megalomerontai), kurie pažeidžia smegenis, širdį, plaučius ir kitus organus. Šio reiškinio dėsningumai neaiškūs, todėl reikalingi tyrimai, kurie padėtų geriau suprasti EES vystymąsi paukščių Haemoproteus infekcijų metu. Neseniai sukurti specifiniai Haemoproteus parazitams chromogeninės in situ hibridizacijos (CISH) metodai suteikia galimybę geriau ištirti hemoproteozę, kuri svarbi paukščių sveikatai, bet ištirta nepakankamai. Stažuotoja turi patirti Haemoproteus ir kitų hemosporidinių parazitų ekologijos, biologinės įvairovės ir filogenijos tyrimuose, bet nepatyrusi histopatologijoje ir CISH metodų panaudojime. Projekto pagrindinis tikslas – gauti naujų žinių apie Haemoproteus parazitų egzoeritrocitinį vystymąsi ir nustatyti dažniausiai pažeidžiamus paukščių vidinius organus. Gamtos tyrimų centras (Vilnius) yra gerai žinomas dėl inovatyvių paukščių kraujo parazitų tyrimų, tame tarpe Haemoproteus rūšių. Mes planuojame fundamentalius tarpdisciplininius tyrimus, kurie suteiks naujų žinių apie paukščių hemoproteozę ir patologijas, kurios atsiranda natūraliai užsikėtusių paukščių organuose šios mažai ištirtos ligos metu. Galiausiai, šis tyrimas gali prisidėti prie sveikatingumo ir gamtosauginių priemonių pagerinimo. Projekto vykdymas padidins stažuotojos gebėjimus vykdyti inovatyvius tyrimus, kurie bus tęsiami jos tėvynėje. |